Újraélhetjük a legszörnyűbb magyar emberöléseket
Vérösvény címmel készítenek filmet a magyarországi leghírhedtebb merényletekről.
Hatalmas riadalmat keltett egy autóból kilógó hulla kedden a III. kerületi Ladik utcában. A holttest és a véres jelenet egy mozifilm forgatásának volt a része. A Vérösvény című film alkotói újrajátszanak több gyilkossági ügyet. Óbudán az 1996. november elsején autójánál meggyilkolt Prisztás József likvidálását forgatták le – számolt be a Blikk.

Kisberk Szabolcs, a film rendezője azt mondta a lapnak, hogy nemcsak dokumentumkrimit készít, de nyomozást is folytat, ezért a legapróbb részletekre is ügyelnek. Hozzátette, hogy az egykori tanúk, nyomozók, járőrök és más érintettek elmondásából  olyan részletek is kiderültek, amelyek még a jelenleg folyó eljárásokban is hasznosak lehetnek.

Az elkövetkező hetekben újrajátsszák majd az Aranykéz utcai robbantást és Fenyő János meggyilkolását.
Közélet